### Beslutning

Godkendt.

### Sagsfremstilling

## Resume og sagens baggrund

Socialudvalget har, blandt andet med udgangspunkt i fokusområdet ”styrke dialogen”, besluttet, at Udvalget skal sikre opdaterede kvalitetsstandarder på [adresse] specialiserede voksensocialområde. I den forbindelse forelægges Udvalget opdaterede kvalitetsstandarder for området gældende fra juni 2022. Kvalitetsstandarderne er i overensstemmelse med de politisk vedtagne serviceniveauer.

## Indstillinger

Direktøren indstiller, at

1. Socialudvalget sender kvalitetsstandarderne til høring
2. Kvalitetsstandarderne sendes til høring i Handicaprådet
3. Kommunalbestyrelsen godkender kvalitetsstandarderne

## Behandling

Socialudvalget, Handicaprådet, Socialudvalget, Økonomiudvalget, Kommunalbestyrelsen

## Sagsfremstilling

Socialudvalget har, blandt andet med udgangspunkt i fokusområdet ”styrke dialogen”, besluttet, at Udvalget skal sikre opdaterede kvalitetsstandarder på [adresse] specialiserede voksensocialområde.

Kvalitetsstandardernes formål er at sikre, at der er sammenhæng mellem det politisk fastsatte
serviceniveau og den visiterede og leverede indsats til Kalundborg Kommunes borgere.
Kvalitetsstandarderne består af en beskrivelse af Kalundborg Kommunes visitationspraksis.
Desuden beskrives det, hvordan kvalitetsstandarderne på de enkelte paragrafområder anvendes i relation til den enkelte borgers tildeling af indsatser inden for dette område.

Følgende områder i Lov om Social Service bliver dækket af kvalitetsstandarderne:

• § 82 a og b (forebyggende indsatser)
• § 84 (Aflastning)
• § 85 (Støtte og træning i eget hjem)
• § 95 (Kontant tilskud)
• § 96 (Borgerstyret Personlig Assistance (BPA))
• § 97 (Ledsagerordning)
• § 98 (Kontaktperson til døvblinde)
• § 99 (Støtte og kontaktperson)
• § 100 (Merudgifter)
• § 102 (Tilbud af behandlingsmæssig karakter)
• § 103 (Beskyttet beskæftigelse)
• § 104 (Aktivitets og samværstilbud)
• § 107 (Midlertidigt botilbud)
• § 108 (Længerevarende botilbud)
• § 109 (Krisecentre)
• § 110 (Forsorgshjem)
• § 133 (Specialtandpleje)
• § 134 a, stk. 1 ([adresse])

Yderligere dækkes § 105 i Lov om almene boliger mv. også af kvalitetsstandarderne for Det sociale Voksenområde.

Administrationen har udarbejdet et opdateret katalog med Kalundborg Kommunes
kvalitetsstandarder på Socialudvalgets område gældende fra juni 2022. (Nuværende
Kvalitetsstandarder er godkendt 26. juni 2019). Kvalitetsstandarderne vil være tilgængelige for
borgere, politikere og leverandører på kommunens hjemmeside.

Administrationen vurderer, at kvalitetsstanderne kvalificerer og beskriver det nuværende
kommunale serviceniveau der leveres til borgerne. Kvalitetsstandarderne er i overensstemmelse med de politisk vedtagne serviceniveauer. I den forbindelse er den politiske beslutning af 29. april 2022, omhandlende en ændring af serviceniveauet på henholdsvis beskyttet beskæftigelse (Servicelovens § 103) og aktivitets- og samværstilbud (Serviceloven § 104) fra 5 til 4 dage, ligeledes indskrevet i kvalitetsstandarderne.

Følgende redaktionelle ændringer og præciseringer er foretaget:

* Indledningen er blevet mere borgerrettet og ændringer i forhold til benyttelse af Voksenudredningsmetoder 2,0 er indskrevet
* Generelt er satser m.m. blevet opdateret fra 2019 satser til 2021 satser
* § 82 a og b er blevet indskrevet
* § 85 – her er det skrevet ind at der skelnes mellem praktisk hjælp §§ 83 og 83a og socialpædagogisk støtte § 85 på baggrund af ændret Åbjørn Andersen
* §§ 95 og 96 – her er beskrivelsen af målgruppen, samt udmåling af tilskud uddybet og præciseret. Der vil efter vedtagelsen af kvalitetsstandarterne blive udarbejdet en brugerhåndbog til henholdsvis §§ 95 og 96, så det bliver hver sin, således man som borger tydeligt kan læse hvad der er gældende for den bevilling, man har fået – tidligere var §§ 95 og 96 samskrevet i én brugerhåndbog
* § 97 her er skrevet den nye leverandør ind
* § 98 her er skrevet den nye leverandør ind
* § 99 er blevet indskrevet
* § 100 opdaterede satser
* § 102 tilføjet vejledning om muligheden for at få dækket transportudgifter efter § 100
* § 103 målgruppen er præciseret således den følger lovgivningen – målgruppen vil som udgangspunkt være borgere, som modtager social pension – tidligere stod der at målgruppen var borgere som modtager social pension. Serviceniveauet er tilrettet
* § 104 serviceniveauet er tilrettet
* §§ 107 og 108 Betalingsbekendtgørelsen er skrevet ind i lovgrundlag lige som den er nævnt under oplysninger til borgeren i forhold til beregning og opkrævning af delvis egenbetaling – dette var ikke nævnt før, hvorfor det kunne komme bag på nogle borgere, at de skulle betale egenbetaling. Derudover er der et nyt afsnit om egenbetaling, rettigheder og pligter
* Kvalitetsstandard for længerevarende botilbudslignende tilbud efter Lov om almene boliger mv. § 105 og Lov om social service § 85 er indskrevet.
* §§ 109 og 110 Fornødenheder – der er skrevet ind, at hvis man ikke har et indtægtsgrundlag, kan man søge om dækning af fornødenheder, samt at der udarbejdes en udregning efter voksenudredningsmetoder (VUM) hvis der er grundlag for en fremtidig indsats
* § 133 specialtandpleje er blevet indskrevet
* § 134 a. Socialtandpleje er blevet indskrevet

## Økonomiske konsekvenser

Ingen

## Administrativ bemærkning jf. Handicaprådets møde den 14. juni 2022

Det anbefales at der på baggrund af handicaprådet bemærkninger foretages nedenstående tilføjelser/rettelser:

Ad § 85: Her tilføjes der i indledningen til kvalitetsstandarder § 85 - Socialpædagogisk støtte (side 18) i afsnit 5 følgende tekst. *"Det betyder, at støtten ikke kan forventes at være i eget hjem og det vil altid blive vurderet af leverandøren hvor §85 støtten bedst ydes."*

Ad ABL 105 og SEL § 85 længerevarende botilbud: Her ændres ansnittet omkring medvirken og samarbejde (side 82 nederst) til :

*"Borgeren forpligter sig til at medvirke og samarbejde om at fremme formålet med opholdet i botilbuddet, samt herunder at efterleve eventuelle husregler og retningslinjer for det enkelte botilbud. I modsatte fald vil dette have betydning for bevillingen og bevillingen vil i yderste konsekvens kunne opsiges. Da borgeren har lejekontrakt på boligen, kan kommunen ikke umiddelbart flytte borgeren, uden at borgeren har opsagt lejemålet"*.

### Sagens forløb

02-06-2022 Socialudvalget
Anbefales.
14-06-2022 Handicaprådet

Handicaprådet drøftede kvalitetsstandarderne og havde i den forbindelse nedenstående bemærkninger:

* at det i forhold til § 85 støtten vil være formålstjenesteligt hvis der sker en præcisering af at støtte ikke altid vil være i eget hjem.
* at der i  forhold til ABL 105 og SEL § 85 længerevarende botilbud under egenbetaling, rettigheder og pligter bør ske en uddybende forklaring, da det er rådets opfattelse, at afsnittet hvor det fremgår (side 82) "*hvis man ikke medvirker og samarbejder om at fremme formålet med opholdet i botilbuddet, kan det komme på tale, at borger skal flytte til en bolig"* kan virke forvirrende, idet borgeren har egen lejekontrakt og dermed omfattet af boliglovgivningen på området.

11-08-2022 Socialudvalget
Anbefales med den administrative bemærkning, hvormed der er taget højde for Handicaprådets forslag.
17-08-2022 Økonomiudvalget
Anbefales.